લીલીયા તાલુકાના ખારાપાટ વિસ્તારમાં વસતા ૨૪ જેટલા સાવજોને હવે માણસ દ્વારા કરાતી હેરાનગતિનો સામનો કરવો પડી રહ્યો છે. આ વિસ્તારના સાવજો જાણે ભગવાન ભરોસે જીવી રહ્યાં છે. અહી જ્યારે પણ સાવજો દ્વારા મારણ કરવામાં આવે છે ત્યારે સિંહ દર્શન માટે લોકોનો મોટો સમૂહ ઉમટે છે. અનેક લોકો કાંકરીચાળો પણ કરે છે. જેને પગલે આ સાવજો હવે ચીડીયા સ્વભાવના બની ગયાં છે.લોકોની કનડગતના કારણે સાવજોને મારણ અધુરૂ મુકીને ભાગી જવુ પડે છે.